Die nuwe Suid-Afrika: Boer aan paal gebind en vermoor, vrou verloor oog en met hammer verbrysel
Boer aan paal gebind en vermoor, vrou verloor oog en met hammer verbrysel
Posted: October 04, 2006 11:00
PAUL ROUX. – Die eerste moord in 14 jaar op dié dorp het die gemeenskap op sy knieë. Al wat die mense nou ken, is woede en vrees. Op sy knieë, met sy hande voor hom vasgemaak, is die verwurgde mnr. Fanie Schoeman (74), afgetrede boer van die plaas Rietpoort, vasgemaak met drade en toue aan 'n paal in sy motorhuis gekry.
Sy vrou, Christie (74), is so erg met 'n hamer geslaan dat sy haar oog verloor en haar wangbeen gebreek het. Sy is steeds in 'n Bethlehemse hospitaal. Konst. Christopher Mophiring, polisiewoordvoerder, sê dit is nog nie duidelik of een of twee onbekende mans die egpaar Maandag omstreeks 16:30 oorval het nie. Niemand is nog aangekeer nie. Mev. Schoeman, wat siekerig was, het op die bank in die sitkamer gelê. Sy is hier oorval en met die hamer geslaan.
Die aanvaller(s) het haar glo gesê haar man is reeds doodgemaak en hulle sal nie skroom om haar dood te maak nie. Die egpaar se seun Chris (45) sê hy vermoed sy pa is oorval terwyl hy besig was om sy groentetuin nat te gooi. Hierna is sy ma toegetakel. 'n Groot bloedkol op die bank en haar pantoffels wat nog net so voor die bank staan, is getuienis hiervan. Na verneem word, is sy na die slaapkamer gedwing. 'n Bloedbevlekte lap en kledingstukke is hier gekry.
Bloedspatsels in die badkamer kan daarop dui dat sy geprobeer het om haar te was. Sy kon later daarin slaag om hulp te ontbied. Niks is gebuit nie en die motief vir die aanval is nie bekend nie. Die egpaar, wat 51 jaar getroud was, het in Januarie verlede jaar na dié donkerrooi huis in Skoolstraat 4 getrek. "Hulle het juis hierheen getrek sodat hulle veiliger kan wees," sê Schoeman jr.
Hy en sy broer Johan (41) woon nou op Rietpoort. Die egpaar het nog 'n seun, Fanie (50), wat in Johannesburg woon. Die kliëntediensbestuurder van die Hoogland-Medi-Clinic op Bethlehem, mev. Karien Collett, sê mev. Schoeman, wat haar linkeroog verloor het, moes Maandagaand 'n operasie ondergaan.
"Sy is in 'n ernstige, maar bestendige toestand in die intensiewesorgeenheid van die hospitaal." Schoeman se suster, mev. Lettie Bruwer, wat ook op die dorp woon, sê sy het net gesê sy weet nie hoe gaan sy sonder haar man klaarkom nie. Schoeman jr. sê dit is onverstaanbaar waarom dié grusame aanval gedoen is. "Hulle was rustige, stil mense. Smiddae om 17:00 was hul deure al gesluit," sê hy. Afgesien van die moord in Desember verlede jaar op die 51-jarige boer, mnr. Wikus Stoffberg van die plaas Osplaat in die Kaallaagte-omgewing hier, is dit die eerste moord wat in 14 jaar in die middedorp gepleeg is.
Die vorige moord was die grusame voorval waarin die lyk van 'n tenger, vasgemaakte bejaarde vrou destyds met haar rug na onder in 'n vrieskas gedruk is. 'n Keelvol inwoner, wat nie haar naam genoem wil hê nie, sê die inwoners van die dorp en die woonbuurt Fateng leef in vrees en is "nou moeg vir al die misdaad hier".
Die afgelope ses weke, sê sy, het twee gewapende rooftogte op die dorp plaasgevind. Ook beweer sy die inwoners se noodkreet aan die polisie Maandagmiddag dat 'n "verdagte voertuig" deur die dorp beweeg het, het op dowe ore geval.
at 10/06/2006 11:46:00 am
Dude... hierdie site van jou ontstel my geweldig baie. Ek voel jy bereik maar niks positief daardeur nie, en jy perpetuate net die haat wat ons almal so hard probeer om uit te wis. En as jy werlik in New Zeeland is soos jou YouTube profile sê stel ek voor jy hou op twak uitgraaf oor SA, en kom eerder terug en probeer deel wees van die oplossing.
10/07/2006 2:12 am
" sê stel ek voor jy hou op twak uitgraaf oor SA,"
Aan die idioot wat bogenoemde geskryf het,
Wat is 'twak' daaraan as vredeliewende op die mees barbaarste maniere vermoor, gemartel en verkrag word?
"Perpetuate" die babas en 70 jarige vrouens wat verkrag word die haat in die NSA?
Moet almal maar terug le en hulle laat vermoor soos diere?
JY IS N SIEK MENS!
En deel van my oplossing gaan wees om mense soos jy vas te vat waaneer ek eendag terug gaan na jou god Mandela se PARADYS.